**ZÁPISNICA**

**zo zasadnutia Komisie pre sociálne veci a bývanie**

pri Mestskom zastupiteľstve v Starej Turej

**zo dňa 09.11.2016**

**Prítomní**: Mgr. Bublavá, Bc. Stančíková, Mgr. Lužná, Mgr. Gajarová, A. Mockovčiaková, Bc. Fáberová, Ing. Galovičová, Mgr. Barbušinová,

**Neprítomní**: MUDr. Ammer, Mgr. Krištofíková, Ing. Pilátová,

**Hostia**: Ing. Antalová, Bc. Macúchová

**Program:**

1. Otvorenie zasadania
2. Prerokovanie žiadostí o predĺženie nájmu
3. Prerokovanie žiadostí o mimoriadne sociálne dávky
4. Návrh programového rozpočtu mesta Stará Turá r. 2017 – časť sociálna starostlivosť
5. Schválenie návrhu dobrovoľníkov v sociálnej oblasti za r. 2016
6. Vianočný trh – organizačné zabezpečenie v charitatívnom stánku
7. Informácie o sociálnom šatníku
8. Rôzne – podnety a pripomienky členov
9. Ukončenie zasadania
10. Predsedníčka komisie Mgr. Bublavá privítala členov komisie a hostí. Spoločne prerokovali a schválili program komisie.
11. Komisia prerokovala žiadosti o predĺženie nájmu:

**M. G.**  St. Turá, doporučené predĺženie nájmu o 1 rok,

**Z. R.** St.Turá, doporučené predĺženie nájmu o 1 rok

 **P. D.**  St.Turá, doporučené predĺženie nájmu o 6 mes.

 -  žiadosti o výmenu bytov:

**O. H.**  St.Turá doporučený spol. Stinex do nového bytu – následný nájomca po uvoľnení bytu **Z. D.** S.Turá,

**T. V.** Adamovské Kochanovce odmietol ponúknutý byt po L. B. St. Turá – doporučený následný nájomca **A. Č**. St.Turá.

**Bc. Ľ. K.** Nová Lesná – následný nájomca po A. Č.

Ing. Galovičová informovala, že M. Ď. St.Turá podala žiadosť o zmenu podnájomcu v nájomnom byte z dôvodu, že sa s deťmi sťahuje a v byte zostáva jej bývalý manžel M. Ď. Komisia p. Ď. odporučila, aby podala riadnu výpoveď podľa VZN o nájomných bytoch a následne bude potrebné riešiť bytovú otázku p. M. Ď.. Komisia odporúča pozvať p. Ď. na decembrové zasadanie a doriešiť jeho bytovú otázku – zabezpečí majetkové oddelenie.

1. V tomto bode členky komisie odporučili priznať sociálnu dávku nasledovne:

B. T. St.Turá – 200 € peňažnou formou na požadovaný účel,

G. D. St. Turá – 100 € vecnou formou na požadovaný účel, sociálne oddelenie poverujú na účelné využitie dávky,

L. K. St. Turá – 50 € peňažnou formou na výdavky za zubné ošetrenie - zdokladovať.

1. Komisia prerokovala návrh programového rozpočtu na r. 2017 – na prvku 13 Sociálna starostlivosť a bez pripomienok jednomyseľne odporúča MsZ Stará Turá návrh schváliť.
2. Členky komisie pre rok 2016 vybrali z nominovaných dobrovoľníkov pracujúcich v sociálnej oblasti tých, ktorým dňa 7.12.2016 pri príležitosti Medzinárodného dňa dobrovoľníctva mesto vyjadrí poďakovanie. Mesto poskytne malé ocenenie za ich nezištnú prácu a pracovníčky sociálneho oddelenia organizačne zabezpečia túto aktivitu, súčasťou ktorej bude aj stretnutie zástupcov poskytovateľov sociálnych služieb a komunitných organizácií pôsobiacich v sociálnom priestore.

1. V tomto bode členky komisie dohodli organizačné zabezpečenie počas vianočného trhu, ktorý sa uskutoční dňa 10.12.2016. Mgr. Bublavá zašle mailom každému účastníkovi organizačné pokyny.
2. Pracovníčky sociálneho oddelenia pripravili prevádzkový poriadok sociálneho šatníka. Po prerokovaní členky doplnili prevádzkový poriadok nasledovne:

v bode 3.1 invalidní a starobní dôchodcovia s nízkym príjmom do 350 Eur mesačne, bezdomovci a v bode 4.1 otváracie hodiny: vždy utorok v prvom a druhom týždni v kalendárnom mesiaci od 14 – 16 h. počas. Takto doplnený prevádzkový poriadok odporučili schváliť. Personál v sociálnom šatníku budú tvoriť dobrovoľníci, preto je potrebné, aby sa všetci snažili vyhľadať a osloviť vhodných kandidátov. Predsedníčka komisie zároveň vyzvala členky, aby v čo najväčšom počte pomohli pri dokončovacích prácach v soc. šatníku.

1. Rôzne: Mgr. Bublavá podala informáciu od Ing. Pilátovej o „Potravinovej pomoci“, ktorú organizuje evanjelická diakonia v Tesco Stará Turá v dňoch 24. – 26.11.2016 v čase  10-21 h. a zároveň aj žiadosť o účasť členov sociálnej komisie a oslovenie dobrovoľníkov, ktorí by sa na tejto akcii podieľali. Následne je nutné potravinovú pomoc rozdeliť a rozniesť adresátom.

Pracovníčky sociálneho oddelenia predložili návrh na usporiadanie podujatia pre seniorov v októbri 2017 pri príležitosti mesiaca úcty k starším v Dome kultúry Stará Turá. Podobné podujatia sa konajú pri príležitosti MDM, MDD a vzhľadom k tomu, že seniori zostávajú v úzadí, bolo by vhodné usporiadať takéto podujatie aj pre všetkých našich starších spoluobčanov v meste. Komisia pre sociálne veci a bývanie preto prostredníctvom Mgr. Bublavej požiada o spoluprácu pri zorganizovaní takejto aktivity k**omisiu pre školstvo, kultúru, mládež a šport.**

Mgr. Barbušinová informovala o požiadavke p. Ľ. R., ktorá sa obrátila o pomoc na sociálne oddelenie. P. R. sa ocitla v krízovej situácii, pretože sa s tromi nezaopatr. deťmi musí v tomto mesiaci vysťahovať z prenajatého bytu. Nový podnájom si hľadá, ale v prípade ak by nenašla náhradné bývanie, aby s deťmi neostala na ulici, dopytovala sa na možnosť ubytovania v azylovej izbe. Členky komisie vyslovili súhlas s ubytovaním žiadateľky v azylovej izbe podľa štatútu, príp. do konca kalendárneho roka.

V závere všetky členky, ktoré v októbri osobne doručovali darčekové poukážky na nákup liekov osamelým seniorom s nízkym príjmom zhodne vyjadrili, že všetci obdarovaní prijali túto pomoc s veľkou vďakou.

Na konci zasadnutia si dohodli časový rozvrh personálneho zabezpečenia počas dobrovoľnej zbierky šatstva, ktorá sa uskutoční už na budúci týždeň 16.11.2016 v DK Javorina od 14 – 18 h.

1. Predsedníčka komisie poďakovala zúčastneným a ukončila rokovanie komisie o 19,00 h.

Návrh termínu na ďalšie zasadnutie komisie: **streda 07.12.2016 o 14,00 hod.** vo veľkej zasadačke MsÚ.

**O 16,00 hod**. **nasleduje** poďakovanie pozvaným dobrovoľníkom a stretnutie so zástupcami poskytovateľov sociálnych služieb a komunitných organizácií pôsobiacich v sociálnom priestore.

V Starej Turej, dňa 10.11.2016

Zapísala: Mgr Barbušinová

Schválila: Mgr. Bublavá